**Referat
Konstitueringsmøte i Forum for studielitteratur**

Dato/sted: 7. mai 2015 - Oslo, NLB slokaler

Til stede: Anna Løken (HiHM), Bjørg Næss Frost (HIST), Lise Nystad (HIØ), Håkon Reinertsen (UiA), Øyvind Engh NLB, Arne Kyrkjebø (NLB), Liv T. Ellefsen(NLB), Kari Kummeneje (NLB), Knut Nygård (NLB), Linn Kristensen (NLB), Kjetil Knarlag (Universell), Marit Svendsen (Universell).
Fraværende: Magnus Nohr (HIØ)

# Formålet med forum for studielitteratur

Forum for studielitteratur har som formål å kartlegge hvilke utfordringer studenter med behov for universelt utformet og tilrettelagt studielitteratur har nå og i fremtiden. Forumet skal videre være en arena for diskusjon av problemstillinger som går på tvers av ansvaret mellom studie- og forskningsbibliotek, tilretteleggingstjenester, NLB og studenten selv.

# Ansvar og oppgaver

Kort presentasjon av institusjonenes rolle og funksjon i arbeidet med å bistå studenter med tilrettelagt studielitteratur, samt aktuelle problemstillinger som forumet bør jobbe videre med.

## Norsk lyd- og blindeskriftbibliotek (NLB)

Norsk lyd- og blindeskriftbibliotek NLB er organisert inn under kulturdepartementet. Det er et nasjonalt bibliotek som produserer og låner ut lydbøker og punktskriftbøker til blinde, svaksynte (har produksjonsrett), samt utlån fra produksjonen til andre studenter som grunnet nedsatt funksjonsevne har utfordringer med trykt tekst. Bøkene leveres direkte til studentene på ulike plattformer som appen ”Lydhør”, nedlasting til PC eller CD-plater sendt studenten i posten. For innlesing av studielitteratur har NLB tilgang til innlesere med spesialkompetanse innen en rekke fagområder. Betjeningen skjer ved selvbetjening via nettbiblioteket «MappaMi» eller ved direkte kontakt med NLBs medarbeidere.

Utlåns-/formidlingsavdelingen har en egen studenttjeneste som gir personlig veiledning og oppfølging til studenter. De sørger for at studenter med produksjonsrett får nødvendig litteratur produsert og er daglig i kontakt med brukergruppen og lærestedenes tilretteleggere.

NLB gjennomfører flere kampanjer og informasjonstiltak for å få flere studenter som lånere. Kampanjen ”Rett til å lese” <http://www.rettilaalese.no/> er rettet mot både videregående skole og høyere utdanning. Det skal spres informasjon til formidlere i UH-sektoren; tilretteleggere, samskipnadene og bibliotekene. Del to av kampanjen er under utarbeidelse, og skal rettes direkte mot studenter i målgruppen. Den er digital og skjer via sosiale medier, hovedsakelig på Facebook. Videre sprer NLB informasjon om egne tjenester gjennom å delta på konferanser, innstikk i blad og magasiner (bla. Rådgivernytt), samt via sosiale medier med studenter som målgruppe.

StudiebibliotekeneStudiebibliotekene er lokalisert på studiestedene, og har ansvar for å bistå studentene med å skaffe litteratur. De bistår studenter med lese- og skrivevansker med å skaffe tilrettelagt litteratur.

## Lærestedene – tilretteleggingsenhetene

Alle læresteder er av Kunnskapsdepartementet pålagt å etablere kontaktpersoner for studenter med nedsatt funksjonsevne, og ved de større institusjonene er disse ressursene ofte organisert inn i en egen tilretteleggingstjeneste. Lærestedene har ansvar for å bistå studentene med kartlegging av behov og utredninger lese- og skrivevansker. De kan også bistå studentene lokalt med å skaffe tilveie tilrettelagt studielitteratur samt bistå med opplæring i bruk av Lydhør. Lærestedene kan ikke produsere studielitteratur selv pga. opphavsrett, men flere legger til rette for at studentene selv kan lage egen digital kopi (som ikke kan deles med flere med samme behov). Den «vanlige veien» er at studentene går til trykkeriet for å få kompendier, deretter klippes ryggen av, og sidene skannes inn manuelt. Studentene kan lage boka gjennom CDord, og lærestedet kan bistå med å kjøre talesyntese.

UniversellUniversell arbeider på oppdrag fra Kunnskapsdepartementet som en nasjonal pådriverenhet for universell utforming, inkluderende læringsmiljø og utdanningsinstitusjonenes læringsmiljøutvalg (LMU) i høyere utdanning. Universell er organisatorisk tilknyttet NTNU, og målgruppen er ansatte ved alle universiteter og høgskoler. Universell har registrert at det foreligger utfordringer i UH-sektoren når det gjelder tilgjengelig studielitteratur for studenter. Enheten jobber systematisk for å bidra til bedre informasjon om de tjenester som eksisterer og ulike tiltak for å øke kunnskap om universelt utformet og tilrettelagt studielitteratur i UH-sektoren.

# Saker og problemstillinger for forumet

Forumets medlemmer legger vekt på at forumet skal bidra til konkrete handlinger og tiltak for å forbedre tilgangen på tilrettelagt studielitteratur. Målet er at forumets arbeid skal oppleves nyttig både for deltakerne og sektoren for øvrig.
Det er stort behov for bedre informasjon samt økt kunnskap om ulike løsninger og tiltak som kan lette studielitteratursituasjonen for studenter i UH-sektoren. Hovedutfordringene relaterer seg til at de ulike aktørers ulike ansvar og roller er for lite kjent ved lærestedene og studiebibliotekene, samt at NLB har for dårlig kjennskap og kontaktnett inn mot de ulike lærestedene. En følge av dette er dessverre at mange studenter ikke få tilgang til tilrettelagt studielitteratur.

Forumet ble enige om å prioritere følgende tiltak når det gjelder bedre informasjon og økt kunnskap:

1) Avgi høringsuttalelse vedrørende forslag til endring av universitets- og høgskoleloven - Egenbetalingsforskriftennår det gjelder studenters bruk av egen PC. Frist: 20.08.2015 - <https://www.regjeringen.no/nb/dokumenter/horing---forslag-til-endring-av-universitets--og-hoyskoleloven/id2405076/>.

2) Utarbeide informasjon om ny kopiavtale for universiteter og høgskoler (2014) – BOLK når det gjelder tilrettelegging av studielitteratur ved lærestedene.
3) Kartlegge bruken av pensumslitteratur, med særlig fokus på digital pensumslitteratur. Jfr. Nasjonalbiblioteket kartlegging av digital pensumslitteratur <http://www.ub.uio.no/om/prosjekter/digitalt-pensumsystem/fra-ptild-pensum/sluttrapport-fra-papir-til-digitalt-pensum-2011.pdf>. <http://www.nifu.no/publications/1070876/og> NIFUs prosjekt [«Pensum i høyere utdanning – hvilke læremidler brukes?](http://www.nifu.no/publications/1070876/)